Azt mondanám, nagy ügy volt, de egyben kijózanító hatású esemény is.
Délután öt óra felé járt,
és a reptérre hajtottam.
Aztán megláttam a gépet az aszfalton.
Senki sem tudta pontosan, mi történt,
csak azt, hogy ez a fickó kirabolt egy gyógyszertárat.
És hogy egy fiatal túsza volt a gépben.
Szerintem mind sodródtunk az eseményekkel, nem tudtuk pontosan, hogy mi fog történni.
Óriási volt a csend.
Egészen a lövések eldördüléséig.
MIÓTA 1976-BAN ÚJRA BEVEZETTÉK A HALÁLBÜNTETÉST AZ USA-BAN,
TÖBB MINT 8000 EMBERT ÍTÉLTEK HALÁLRA EMBERÖLÉS MIATT
EZ A HALÁLSORON LÉVŐ 22740-ES ELÍTÉLT TÖRTÉNETE
Egy ilyen kisvárosban nem sok minden történik.
Előfordult pár gyilkosság a térségben,
de ez komoly ügy volt.
Mindenkit megráztak a történtek.
A NETFLIX SOROZATA
EGY ROSSZ NAP
BELÉPNI TILOS
CROSSROADS FEGYHÁZ, SHELBY, MONTANA
Lássuk csak! Egy, kettő, három, négy, öt…
Köszönöm.
Egyedül nem ment volna.
DAVID KEITHT 1985-BEN HALÁLRA ÍTÉLTÉK GYILKOSSÁG ELKÖVETÉSÉÉRT
David Cameron Keith vagyok.
Az eset előtt soha nem követtem el erőszakos cselekményt.
MÁR 37 ÉVET TÖLTÖTT BÖRTÖNBEN
Ez volt életem legrosszabb napja. Életem legrosszabb döntései
vezettek el odáig, de…
nincs mit tenni.
Ezt sajnálattal nem tudom visszacsinálni.
DAVID 1956-BAN SZÜLETETT A WASHINGTON ÁLLAMBELI SPOKANE-BEN
ÉDESAPJA EGY ISMERT, HELYI ÜGYVÉD VOLT
Apám kiváló ember volt.
És kiváló ügyvéd is. Csak nem igazán volt apának való.
Sokat ivott.
Egyike volt a funkcionális alkoholistáknak.
A magasan funkcionálóknak.
Szokták mondani, hogy a lelkészek gyerekei gyakran kerülnek bajba,
csak mert lelkészek gyerekei.
Ugyanez igaz az ügyvédek gyerekeire is.
Nem igazán felügyeltek ránk.
Nyolc- vagy kilencévesen ihattam először alkoholt, ha nem korábban,
mivel apám partikat adott.
Koktélpartikat.
Párszor a szemük láttára rúgtam be, de emlékeim szerint sosem büntettek meg.
Egyszerű…
biodíszlet voltam.
DAVIDET 11 ÉVES KORÁBAN BENTLAKÁSOS ISKOLÁBA KÜLDTÉK,
A CSALÁDJÁTÓL 1600 KILOMÉTERRE
Ettől úgy éreztem, csak terhet jelentek nekik.
És drogozni kezdtem.
A drogok megkönnyítették az érzelmi traumákkal való megküzdést.
A szokásos drogokkal kezdődött, mint például a marihuána.
De nem kellett túl sok idő ahhoz,
hogy intravénás drogokat és amfetaminokat kezdjek használni.
Ez a… nehéz gyerekkor 20 éves koromig tartott,
utána pedig egyre jobban belekeveredtem a bűnözésbe.
És soha nem éltem a hátterem, és az életünk által kínált lehetőségekkel,
nem kezdtem ezekkel semmit.
Tűt döftem a karomba.
Ezt kezdtem velük.
FELNŐTT ÉVEIBEN
DAVID DROGFÜGGŐSÉGE MIATT TÖBBSZÖR IS BÖRTÖNBE KERÜLT
BETÖRÉS ÉS LOPÁS MIATT
1984-BEN 27 ÉVES VOLT,
MUNKANÉLKÜLI, ÉS EGY FIATAL CSALÁDOT PRÓBÁLT ELTARTANI
Ebben az időszakban egyre lejjebb csúsztam.
Kábszeres voltam.
Nem dolgoztam. Nem is akartam dolgozni.
Éjszakánként gyógyszertárakba törtem be,
és a zsákmányt spokane-ieknek adtam el.
Ebben nem volt semmi erőszakos.
Ha úgy tetszik, bűnöző voltam.
Ezzel foglalkoztam.
Ebből elég pénzhez kellett volna jutnom, de nem így lett.
Túl sokat drogoztam.
ÉKSZEREK ÉS GYORSKÖLCSÖN
De a lakbért mindenképp fizetnem kellett.
Ételt is vennem kellett valamiből.
A feleségemet és a három gyerekemet nem…
Szükségünk volt… valamiféle bevételre.
Tudtam, hogy olyat kell tennem, amit azelőtt soha.
1984. JANUÁR 11-ÉN
DAVID ELŐSZÖR SZÁNDÉKOZOTT FEGYVERES RABLÁST ELKÖVETNI
Aznap reggel elmentem otthonról,
és nyugat-Montanában autózva kerestem…
olyan boltot, amit kényelmesen kirabolhattam,
ha fogalmazhatok így.
GYÓGYSZERTÁR
DAVID 13:00 KÖRNYÉKÉN BESÉTÁLT EGY HELYI GYÓGYSZERTÁRBA,
ÉS FEGYVERREL A KEZÉBEN PÉNZT ÉS GYÓGYSZEREKET KÖVETELT
Kiraboltam a helyi patikát.
De úgy gondoltam, nem ment jól, ezért sietve elhagytam a várost.
DÉL - ÉSZAK
Kihajtottam a 93-as útra, és egy rendőrautó megpróbált megállítani.
Akkor pár hónapja szabadultam a börtönből,
és ahelyett, hogy hagytam volna, hogy letartóztassanak,
a kocsimmal egy kisbolt parkolójába hajtottam.
Aztán berohantam a boltba.
Pajzsot kerestem.
Nem tudom, hogy jutott eszembe.
Azelőtt sosem csináltam még ilyesmit.
Amikor beléptem a bejáraton, a szemem sarkából mozgást láttam,
és tudtam, hogy bárki is volt, akit az imént láttam,
nem ő lesz a pajzsom, ezért lőttem egyet abba az irányba.
Aztán odanyomta a fegyverem egy kisebb,
mint később kiderült, 13 éves fiú tarkójához.
DAVID A 13 ÉVES WILLIAM CROSE JR-RAL MENEKÜLT EL A BOLTBÓL,
MIKÖZBEN FEGYVERT FOGOTT RÁ
Beültünk a fiú apjának kisteherautójába.
És egy rendőrségi konvoj végig a nyomunkban volt a reptérig.
Menekülni próbáltam. Órákon át próbáltam menekülni.
A POLSONI REPTÉRRE TARTÓ ÚTJA SORÁN
DAVID TÖBBSZÖR IS MEGÁLLT, HOGY TÁRGYALJON A RENDŐRSÉGGEL
A seriff belement, hogy szerez nekem egy gépet és egy pilótát
a fiúért cserébe.
És én azt hittem ha beszállok a gépbe, az pedig felszáll,
akkor a pilóta elvisz a Sziklás-hegységbe…
Utána szabadon engedtem volna őt, én pedig mentem volna Isten hírével.
Igen, Isten hírével.
Feleség és gyerekek nélkül.
Ezek jártak a fejemben.
A reptéren
rendőrautók vették körbe a repülőt,
aztán úgy 100 méterrel hátrébb gurultak.
A pilóta ott állt a gép mellett.
A HELYI PILÓTA, HARRY SHRYOCK ÖNKÉNT JELENTKEZETT DAVID TÚSZÁNAK
A FIÚ HELYETT
Nem állt szándékomban megölni az első túszt, a fiút.
Azt hittem, hogy amint elengedem őt,
lelőnek, és vége az életemnek.
De valamiért nem ez történt.
DAVID ELENGEDTE A FIÚT A PILÓTÁÉRT CSERÉBE
Amint beszálltunk a gépbe, az új túszomra, a pilótára szegeztem a fegyveremet.
És reméltem, hogy van esélyem megérni a másnapot.
Hogy senkit nem lőnek le.
JELENTSE BE REPÜLÉSI TERVÉT
A pilótának úgy fél óra kellett, hogy beindítsa a gépet.
De a folyamat közben
a tudtomon kívül
egy másik seriff helyettesei a gép alá másztak,
és leengedték a gép kerekeit.
Így az nem volt képes felszállni.
MÍG DAVID A KIALAKULT HELYZETRŐL TÁRGYALT,
EGY MESTERLÖVÉSZ LŐÁLLÁSBA HELYEZKEDETT A REPTÉREN
A tárgyalási folyamat során kihajoltam a gép ajtaján,
hogy beszéljek ezekkel a… A seriffel.
KIFUTÓPÁLYA BELÉPNI TILOS
Egyszer, amikor kihajoltam,
az úgy 50 méterre lévő mesterlövész úgy gondolta, tiszta célpontot nyújtok.
Így lelőtt.
DAVIDET A MELLKASÁN ÉRTE A TALÁLAT,
DE ESZMÉLETÉNÉL MARADT
Súlyosan megsebesültem.
Tudtam, hogy nagy a baj.
Hogy rövid időn belül meghalok.
Arra készültem, hogy meghalok.
Hát azt gondoltam, lelövöm a pilótát.
Mert nem akartam egyedül meghalni.
Nem akartam magányosan, egyszerűen…
Ez nem volt egy spirituálisan, vagy bárhogyan átgondolt elképzelés.
Egyszerűen nem akartam egyedül meghalni.
DAVID FEJBE LŐTTE HARRY SHRYOCK PILÓTÁT
SHRYOCK A HELYSZÍNEN ÉLETÉT VESZTETTE
Miután lelőttem a pilótát,
letettem a fegyvert, és elkezdtem kihátrálni a gépből.
Ez az utolsó emlékem.
Azt hiszem, a gép ajtajánál lőttek le, amikor kiszálltam.
Közvetlen közelről tarkón lőttek.
A legtöbben nem élik túl, ha tarkón lövik őket.
Én mégis itt vagyok, 38 évvel később.
Ezt kapják ki!
Beteg vagyok, amiért ezen nevetek.
DAVID TÍZ NAPIG VOLT KÓMÁBAN
NYOLC HÓNAPPAL KÉSŐBB
ELÉGGÉ FELÉPÜLT A GYILKOSSÁGI TÁRGYALÁSHOZ
Tiszta szívemből bánom, amit tettem.
Talán nem hangzik úgy, mintha túl sok megbánás lenne bennem.
Pedig van, higgyék el!
Aznap nem úgy ébredtem,
hogy most megyek, és megölök valakit.
Bárcsak megálltam volna egy pillanatra!
De… nem tettem.
Volt egy…
Az érzelemchip nem volt aktiválva,
mint Deltánál a Star Trekben.
Jézusom!
Bárcsak érdekelt volna!
Az érzelmek sosem voltak igazán részei a felnőtt életemnek.
Akkoriban pedig egyáltalán nem.
Nem szeretek mélyen a lelkembe nézni.
Nem is igaz, hogy nem szeretek. Inkább nem szoktam.
Nem nagyon van ott mit szeretni.
Semmi jó nincs ebben az egészben.
Várjunk, ez nem is igaz.
A pilóta jót cselekedett azzal, hogy önként jelentkezett a fiú helyett,
hogy ő legyen inkább a túszom.
Ez volt az egyetlen jó dolog, ami aznap történt.
Ha tudnám színlelni, hogy sírok, most megtenném.
De nem tudom.
Hiányzik az apám.
FLATHEAD FOLYÓ
Szinte már vicces ezt mondani 38 év után.
De egy szülő elvesztése örökké fáj. Mindegy hány éves az ember.
George Shryock vagyok. Harry Lee Shryock fia.
A történtek hosszú távú hatásai…
a… mármint apám halálának és…
Nagyon kemények voltak az egész családunk számára.
Az unokáink, az ő unokái, a gyerekeink életéből teljesen kimaradt.
Mi ismertük őt. Máig tudjuk, milyen ember volt…
Ők nem.
Bárcsak a fiaimra is hatással lehetett volna!
Szóval ezt Nagyon sajnálom. És…
Apám szerény körülmények közt nőtt fel Ohióban.
Gyerekként végig voltak repülésről szóló, szinte már Pán Péter-i víziói.
Így 20 éves korában csatlakozott a légierő kadétprogramjához.
Apám harminc évet szolgált a katonaságnál,
és harcolt a második világháborúban, Koreában és Vietnamban is.
De 51 évesen leszerelt.
A sok harc miatt természetesen rengeteg kitüntetést kapott.
Nagyszerű pilóta volt.
A LÖVÖLDÖZÉS NAPJÁN
HARRY SHRYOCK ÜZENETET HAGYOTT FELESÉGE SZÁMÁRA KÖZÖS OTTHONUKBAN
Anya nem volt otthon, ezért apám üzenetet hagyott neki a pulton.
Anya volt Dee, apa pedig Lee.
„Túszhelyzet a várostól délre.
Odarepülök a seriffel, hogy intézkedhessen.
Lee.”
HARRY SHRYOCKOT ALIG TÖBB MINT EGY ÓRÁVAL KÉSŐBB AGYONLŐTTÉK
Pár évig rettentő sok düh volt bennem.
A feleségem szerint még mindig. De szerintem annyira már nem.
Már semlegesek az érzéseim. Keithnek a maga módján kell szembenéznie önmagával
és a teremtővel.
KEITH ALKALMAS A TÁRGYALÁSRA
Nyilvánvalóan nagyon intelligens.
Felnőttként hozhatott volna erkölcsös és etikus döntéseket.
Ami pedig a bűnbánatát illeti…
A múltja miatt nehezen tudok hinni benne.
Keith pokolian elszánt volt. Ez nem aznap alakult így,
az azt megelőző 10 évéből fakadó sorsszerű történés volt.
Mindenkinek a saját döntése, hogy megbocsát-e valaki más tetteiért.
Vannak, akik nem tudnak megbocsátani, mások pedig így könnyítenek a lelkükön.
A bátyám a gyerekkora miatt jutott ide.
Ma nem itt tartana,
ha a gyerekkora nem tereli erre az útra.
Bruce Keith vagyok, David Keith bátyja.
A LÖVÖLDÖZÉS UTÁN BRUCE VOLT AZ ELSŐ, AKI MEGLÁTOGATTA DAVIDET
AZ INTENZÍV OSZTÁLYON
Amikor megláttam őt a kórházban a csövekkel, a vezetékekkel
és a szívverését mutató képernyőkkel,
elég ijesztő látványt nyújtott, elvégre egy közeli rokonomról volt szó.
És talán alkalomadtán lát ilyet az ember a tévében,
ha ez a való életben, az orrunk előtt történik, az nagyon nehéz.
DAVID TÖBB ÉLETMENTŐ MŰTÉTEN ESETT ÁT
Senki sem tudta biztosan, hogy életben marad-e.
Gépek tartották életben,
aztán egyszer csak hirtelen kitűzték a tárgyalása időpontját.
Nem lehet olyasvalaki perbe fogni, aki épp egy sérülésből lábadozik,
meg kell várni, amíg valamelyest képes megvédeni magát.
Nagy volt rajta a nyomás,
hogy bíróság elé álljon ezután a szörnyűség után,
és vállalja a következményeket.
DAVIDNEK HARRY SHRYOK MEGGYILKOLÁSÁÉRT
ÉS WILLIAM CROSE JR ELRABLÁSÉRT KELLETT BÍRÓSÁG ELÉ ÁLLNIA
A HALÁLBÜNTETÉS LEHETŐSÉGÉVEL NÉZETT SZEMBE
DAVID NEM VITATTA A VÁDAKAT, ÉS LEMONDOTT A TÁRGYALÁSHOZ VALÓ JOGÁRÓL
Amikor felállt a bíróságon, és bűnösnek vallotta magát,
pontosan tudtam, hogy miért tette.
A felelősségvállalás részeként.
A tárgyalóteremben ülve hallgattam, ahogy a bíró kiszabja az ítéletet,
és elég pontosan emlékszem a szavaira. Azt mondta:
„Fiam, ezért nagyon súlyos árat fizet.”
1985. ÁPRILIS 10-ÉN KÉT KÜLÖNÁLLÓ HALÁLOS ÍTÉLETET MONDTAK KI DAVIDRE
Mégis ki hallott már olyanról,
hogy valakire egy tárgyaláson két halálbüntetést is kiszabjanak?
Szerintem David büntetése…
már ahogy ezt a bíró meghozta, egyáltalán nem volt helyénvaló.
Nem tartom nemes törekvésnek,
hogy bárkit is megöljenek.
Nem is tudom, hogy utána pár évig fel tudtam-e dolgozni ezt.
De…
Azt tudtam, hogy innentől kezdve maximum rácsok mögött láthatom.
Azért vallotta magát bűnösnek, mert tudta, hogy ő tette,
ezért őszinte volt önmagával és a bírósággal szemben is.
Élete végéig bánni fogja, amit tett.
Tudja, hogy ezt csak magának köszönheti.
Ahogy azt is, hogy nagy árat fizetett a tetteiért.
Azt kérdi, veszélyt jelent-e a társadalomra?
Nem hinném.
Örülnék neki, ha láthatnám szabadulni és boldogulni.
Erre van esély.
Itt nem egy ártatlan emberről van szó.
Nem kérdés, ki tette.
Nem tévesztették össze mással.
A HUSZADIK BÍRÓSÁGI KÖRZET BÍRÓSÁGA
De mint mondják, az írek nem feketén-fehéren látnak,
ők látják az összes többi színt is.
Ez az én problémám. Egy ilyen esetben látom az összes többi színt is.
Jim Manley vagyok,
kerületi bíró a 20. bírósági körzetben,
amely lefolytatta az eljárást a szóban forgó esetben.
JIM MANLEY ÜGYÉSZ VOLT DAVID ÍTÉLETHIRDETÉSÉNEK IDEJÉN
MONTANA ÁLLAM NAGYPECSÉTJE
David Cameron Keitht ebben a tárgyalóteremben ítélték halálra,
ott, annál az asztalnál.
Nem emlékszem, hogy az ítélethirdetéskor egy hangot is hallottam volna tőle,
jelenetet rendezett volna, vagy…
KERÜLETI BÍRÓ
…túl sok érzelmet mutatott volna.
Az eljárás egésze alatt
itt ült sztoikus nyugalommal az arcán,
egyáltalán nem látszott rajta,
hogy egy ilyen súlyos ítélet lóg a levegőben.
Szinte példátlan, hogy valaki bűnösnek vallja magát,
ha tudja, hogy a halálbüntetés is opció. Hacsak nem akar meghalni.
Szóval meglepő volt. Viszont nem tudott mivel védekezni.
Az emberölés bűntette megfelelt a halálbüntetés kritériumainak.
Amíg létezik emberi társadalom, szükség lesz a megtorlásra,
és… ezt a részét meg is értem.
Másfelől viszont
a halálbüntetés intézménye
nem igazán csökkenti az elkövetett gyilkosságok számát.
Ha azonban a törvény betűjét és szellemét kell követnem
a jogalkotó akaratának megfelelően…
akkor ma is halálra kéne őt ítélnem.
Bár személy szerint nem igazán… Nem igazán értek ezzel egyet.
A BÍRÓ KITŰZTE A KIVÉGZÉS IDŐPONTJÁT
AZ 1984-ES EMBERRABLÁS ÉS GYILKOSSÁG ÜGYÉBEN
DAVID KIVÉGZÉSÉT 1988. DECEMBER 1-JÉRE TŰZTÉK KI
KÖZEL NÉGY ÉVVEL AZ ÍTÉLET KIMONDÁSA UTÁNRA
LAKE MEGYEI TÖRVÉNYSZÉK
A DAVID TERVEZETT KIVÉGZÉSE ELŐTTI HETEKBEN
DAVID ÜGYVÉDEI KÖZVETLENÜL A KORMÁNYZÓHOZ FORDULTAK KEGYELEMÉRT
Swindon kormányzó átnézte az aktát, beszélt az érintettekkel,
elment a börtönbe, hogy személyesen találkozzon Daviddel,
és elbeszélgetett vele.
És úgy tudom, hogy akkorra David Cameron Keith keresztény ember lett,
középiskolás csoportokhoz látogatott el, ahol a bűnözésről és a drogokról beszélt,
és meggyőzte a kormányzót arról, hogy megbánta, amit tett.
KÖRZETI BÍRÓSÁGI TÁRGYALÓEREM
A kormányzó mérlegelte mindezt, és tényleges életfogytig tartó
szabadságvesztésre enyhítette a halálbüntetést.
Úgy emlékszem, ekkor először
adott kegyelmet egy montanai kormányzó egy halálraítéltnek.
Tudomásom szerint David Cameron Keith számos arcát mutatta
különböző embereknek egy bizonyos időszak során.
Nem tudom, melyik a valódi David Cameron Keith.
De ha valóban őszinte, és bánja, amit tett,
és ha konzultálnak az áldozat családjával,
akkor nem ellenezném, hogy feltételes szabadságra bocsássák.
TÁRGYALÓTEREM
Büszkeséggel tölt el, ha apára gondolok.
Nem a hibái töltenek el büszkeséggel, hanem az a tény, hogy a sok rossz ellenére
szeretett minket,
amennyire a lehetőségei engedték.
Nem hiszem, hogy bármilyen tekintetben is erőszakos ember lett volna,
de láttam már sarokba szorított drogfüggőket,
és sajnos ők bármire képesek azért, hogy hozzájussanak az adagjukhoz.
Mert anélkül képtelenek létezni.
Kétségem sincs afelől…
DAVID MOSTOHALÁNYA
…hogy ezt nem tervelte ki előre. Nem a rossz szándék vezérelte, egyszerűen…
azt gondolta: „Istenem! Kivagyok, és nem tudom, mihez kezdjek.”
CAMERON KÉTÉVES, TRACY PEDIG KILENCÉVES VOLT
APJUK BEBÖRTÖNZÉSEKOR
RENDSZERESEN LÁTOGATJÁK ŐT
Valószínűleg ez az egyetlen rendes fényképem kettőnkről.
Ezt ki is nagyítottuk, és kitettük az emeletre vezető lépcsőhöz a falra.
Csak a börtönben volt módom megismerni.
Bár egész idő alatt börtönben ült, nagyon jó apám volt.
Ahhoz képest, hogy mennyi ideje van börtönben,
elképesztő, hogy mennyire pozitív,
hogy továbbra is változtatni szeretne, és továbbra is…
az életem része akar lenni, kíváncsi rá, hogy én miket szeretek,
és képeket kér a gyerekeimről.
Szinte heti rendszerességgel beszélünk.
Mindenki megérdemel egy esélyt az elkövetett hibáitól függetlenül.
Ha valaki hibázik, attól még emberi lény marad.
Szerintem eleget ült már, hogy megbűnhődjön a tetteiért,
de tisztában vagyok vele, hogy kioltotta egy másik ember életét.
Sosem gondoltam az áldozatokra…
mostanáig.
Nem tudom, talán azért… mert kilencéves voltam,
és még nem fogtam fel,
hogy az áldozatokra is gondolni kéne.
De ha találkoznak vele, vagy beszélnek vele,
azt hiszem, megbocsátanak neki.
A SZERETET MINDENT ELTŰR, ELHISZ, REMÉL, ELVISEL, NEM SZŰNIK MEG SOHA
BETTY FALATOZÓJA
David Keith érdekes beszélgetőpartner volt.
66-OS ÚT ISTEN HOZTA
Beszéltem olyanokkal, akik gyilkosságot követtek el,
és ő nem igazán illett közéjük.
Ha egy étteremben találkoznának vele,
normális, intelligens fickó benyomását keltené.
EGYEN NÁLUNK
NYITVA
Nem egy ostoba fiatal férfi volt. Csak rossz döntéseket hozott.
Dennis Jones vagyok, a Missoulai Napilap tudósítója voltam.
EGY PILÓTA MEGHALT A TÚSZDRÁMÁBAN
Én tudósítottam a David Keith és Harry Shryock közti,
reptéren kialakult helyzetről,
és egészen az ügy lezárásáig követtem az eseményeket.
EGY GYILKOS VALLOMÁSA
David szerint ez csak egy rossz nap volt, ami igencsak enyhe kifejezés.
DENNIS JONES A BŰNTÉNY HELYSZÍNÉN VOLT A LÖVÖLDÖZÉS NAPJÁN, MAJD KÉSŐBB
MEGINTERJÚVOLTA DAVIDET A KÓRHÁZBAN ÉS A BÖRTÖNBEN
UTÁNA MÉG TÖBB ÉVIG TARTOTTÁK EGYMÁSSAL A KAPCSOLATOT
Számos interjút készítettem Daviddel,
és utána is kapcsolatban maradtunk, mert… jegyzeteket írt nekem.
Nem tudtam róla, hogy más is meginterjúvolta volna.
Erre mindenkinek ugyanannyi lehetősége volt,
de egy idő után csak velem volt hajlandó beszélni.
Sok személyes hangvételű levelet írt az érzéseiről, ezekben nagyon nyílt volt.
Nekem meglehetősen őszintének tűnt.
Nem hinném, hogy bárkit is meg akart volna győzni.
Tényleg úgy gondolom, hogy megbánta, amit tett.
Szerintem sok dolgot azért írt le, mert így próbálta kifejezni a bűntudatát.
A fenébe is, hazudok saját magamnak mennyi is, már vagy úgy 12 éve?
És mindenki másnak is hazudok erről.
Bűnösnek vallottam magam, vállaltam a tárgyalást,
így próbáltam könyörületet kicsikarni,
és reméltem, hogy enyhébb ítéletet szabnak ki rám.
A bírónak így nem kellett annyi időt és pénzt elpazarolnia.
Gondoltam, talán nem ítél halálra, mert így nem fért kétség a bűnösségemhez.
Ez az egész kizárólag rólam szólt.
Kellőképp megbüntettek?
Úgy tűnik, a bíróság nem így gondolja. És…
Nem tudom, mit mondjak erre.
Őszintén úgy gondolom, hogy túlságosan is megbüntettek.
Maguk nem látták a golyó ütötte lyukat a tarkómon, de…
közvetlen közelről tarkón lőttek.
Ez valahogy nem tűnik helyénvalónak.
De csak savanyú a szőlő.
Ezt én okoztam magamnak.
Ez van.
Hosszú ideje először hallottam David Keitht.
Ha jól értettem, amit mondott,
úgy próbálta
elkerülni a halálsort, hogy bűnösnek vallotta magát.
Most azt mondta, ezért tette.
Akkoriban úgy állította be, mintha vállalná a felelősséget.
Tudják…
Mindenhez tartozik kiegészítés.
Talán részben igaz volt, hogy vállalni akarta a felelősséget,
de ugyanakkor ez manipulatív húzás volt azért,
hogy az ő szavaival élve megússza a halálsort.
Ez szinte úgy hangzik, mintha visszament volna az időben.
Kicsit agresszívebbnek hangzik
most, hogy sok ideje volt gondolkodni ezen.
Már máshogy látja.
David Keithre gondol, nem Mr. Shryockra és az ő családjára.
És e tekintetben ez kiábrándító.
A SHRYOCK CSALÁD
GEORGE RÉSZT VETT DAVID BÍRÓSÁGI MEGHALLGATÁSÁN
AZÓTA NEM HALLOTTA A HANGJÁT
Semmi jó nincs ebben az egészben.
Várjunk, ez nem is igaz.
A pilóta jót cselekedett azzal, hogy önként jelentkezett a fiú helyett.
Ez volt az egyetlen jó dolog, ami aznap történt.
Ha tudnám színlelni, hogy sírok, most megtenném.
De nem tudom.
Szívből sajnálom, hogy megöltem Mr. Shryockot.
Ez nem olyasmi volt, amit akár… öt másodperccel előre elterveztem.
Egyáltalán nem terveztem, hogy lelövök valakit.
Menekülni próbáltam.
Órákon át próbáltam menekülni.
David Keith azt mondta: „Senkit sem akartam bántani,
menekülni próbáltam.”
Ezt elég nehéz elhinni.
Egyetlen nap alatt fegyveresen kirabolt egy gyógyszertárat.
Narkotikumokat lopott. Elmenekült a letartóztatás elől.
Rálőtt egy bolt tulajára, ez gyilkossági kísérlet.
Elrabolta a fiát, akire fegyvert fogott.
Túszul ejtette apámat…
És gyilkosságot követett el. Egyetlen nap alatt.
És ezzel csap megkoronázta a tízéves szociopata-pályafutását.
FIATAL VÁDLOTT
Egy évtizeden át bűnözött, folyton lecsukták, aztán kiengedték.
Feltételesen.
De ezekből kidumálta magát.
Szóval egy életen át csiszolta ezeket a bűnözői képességeket.
Ez csak tragédiába torkollhatott.
GYILKOSSÁG
Ő elhiszi, hogy megbánta?
Azt hiszem, ez egy jó kérdés.
Ő nyilvánvalóan szociopata hajlamokkal rendelkezik,
eléggé tenyérbemászó,
és nagyon választékosan fejezi ki magát.
Hihető?
Számomra nem igazán.
Ő egy igazi szélhámos.
És ha előadhatna valamit, hogy különleges engedményt kapjon,
és hogy a kormányzó változtasson a büntetésén, megtenné.
A halálom napjáig bánni fogom, hogy megöltem Mr. Shryockot.
Azóta több mint a fél életem odalett.
Annyi időm és energiám veszett kárba…
egy börtönben.
Ugyanakkor megérdemeltem a büntetést, de ez…
Mást is kezdhetnék magammal.
HÁROM HÓNAPPAL AZ ELSŐ INTERJÚJA UTÁN
DAVID KEITH BELEEGYEZETT, HOGY TOVÁBBI KÉRDÉSEKRE VÁLASZOLJON
Szeretnék része lenni az unokáim életének,
hogy ők ne tévelyedjenek el ennyire.
Képes vagyok az őszinteségre.
És én őszinte akarok lenni, képes vagyok rá, és akarom is.
Ő elhiszi, hogy megbánta?
Azt hiszem, ez egy jó kérdés.
Ő nyilvánvalóan szociopata hajlamokkal rendelkezik,
eléggé tenyérbemászó,
és nagyon választékosan fejezi ki magát.
Hihető?
Számomra nem igazán.
Azt hiszem, a szociopata jelző elég pontosan illik rám.
De akkoriban teljesen más ember voltam.
Ez nem mentség arra, amit tettem,
de szerintem már megfizettem érte.
Ha visszacsinálhatnám, megtenném.
De mind tudjuk, hogy ez lehetetlen.
Őszintén mondom, teljes szívemből,
hogy sajnálom.
Elnézést, csak…
van, amikor tudom, hogy ha próbálom kierőltetni a szavakat,
annak sírás lesz a vége.
És…
nem akarom, hogy bárki is megsajnáljon, vagy ilyesmi.
Megváltoztam.
Nem a társadalomnak kéne eltartania életem végéig.
Adjanak erre nekem egy esélyt!
DAVID TOVÁBBRA IS A MAXIMÁLIS BIZTONSÁGÚ BÖRTÖNBEN MARAD
NEM JOGOSULT A FELTÉTELES SZABADSÁGRA BOCSÁTÁSRA
Amiről lemaradtam az életben, az megtölthetne egy könyvet.
Talán százat is.
Maguk, én, mindenki.
Mind követünk el hibákat.
Ne pazarolják el az életüket, ahogy én!
A feliratot fordította: Tóth Norbert